《送魏定野归柏乡》
清代·张廷璐

萧斋把臂足清欢，联句论文夜漏残。杨柳旗亭偏送别，杏花村漏尚馀寒。

莱衣爱日春方永，谢草关情梦未安。无计留君倍惆怅，心随归骑过邯郸。

作者简介：（1675—1745）安徽桐城人，字宝臣，号药斋。张英子。康熙五十七年进士，授编修。雍正、乾隆间，屡充会试、乡试考官，提督河南、江苏学政。官至礼部侍郎。工诗古文。有《咏花轩诗集》、《咏花轩制艺》。